stanford-oval/wikipedia huggingface dataset:
Henri Grégoire
Elämänvaiheet > Myöhemmät vuodet

Grégoire vastusti vuoden 1799 brumairen vallankaappausta, jonka seurauksena valta siirtyi Napoléon Bonapartelle. Grégoire valittiin vuonna 1800 lainsäätäjäkuntaan ja seuraavana vuonna uuteen senaattiin, jossa häntä pidettiin Napoleonin vastaisen opposition edustajana. Kun vuoden 1801 konkordaatti lakkautti Ranskan perustuslaillisen valtionkirkon ja palautti suhteet paaviin, Grégoire erosi vastalauseena piispanvirastaan. Hän äänesti senaatissa vuonna 1804 keisarikunnan perustamista vastaan ja kannatti Haitin julistautumista itsenäiseksi. Vuonna 1808 julkaisemassaan teoksessa De la littérature des nègres hän julisti mustien kykenevän samoihin älyllisiin saavutuksiin kuin valkoiset. Grégoire jatkoi senaatin jäsenenä vuoteen 1814. Vaikka hänet tunnettiin oppositiomiehenä, Napoleon antoi hänelle kreivin arvon, jota hän tosin kieltäytyi ottamasta vastaan. Samoin hän torjui Napoleonin vuonna 1803 tarjoaman Ranskan kunnialegioonan komentajan arvon.
Grégoire pysyi oppositiossa suhteessa vallanpitäjiin myös Bourbon-restauraation aikana ja kieltäytyi muuttamasta vallankumouksen aikaisia näkemyksiään kirkon hallinnosta. Hänet erotettiin tämän vuoksi Ranskan instituutin jäsenyydestä vuonna 1816. Grégoire valittiin vuonna 1819 Isèren edustajana parlamentin edustajainkamariin, mutta kamarin rojalistinen enemmistö esti häntä ottamasta paikkaansa vastaan. Viimeisinä vuosinaan Grégoire omistautui enenevässä määrin uskonnollisille pohdinnoille. Hän uskoi lopunaikojen olevan lähellä ja paavin vallan pian kukistuvan, minkä jälkeen kristikunnan keskus siirtyisi uuteen Jerusalemiin. Hän kieltäytyi kuolemaansa saakka tekemästä sovintoa paavin kanssa. Grégoiren kuollessa vuonna 1831 Pariisin arkkipiispa Hyacinthe-Louis de Quélen kielsi antamasta hänelle viimeistä voitelua, mutta kuningattaren henkilökohtainen pappi Guillon antoi sen kaikesta huolimatta. De Quelen kielsi myös uskonnolliset seremoniat Grégoiren hautajaisissa, mutta kuningas Ludvig Filipin määräyksestä muistotilaisuus pidettiin Abbaye-aux-Bois’n luostarissa Pariisissa. Hautajaisista muodostui suuri liberaalien mielenosoitus.
Grégoiren tuhkat uudelleenhaudattin Pariisin Panthéoniin vuonna 1989.
Vandalismi-sana

Grégoire keksi sanan ”vandalismi” (ransk. vandalisme). Hän käytti sitä ensi kerran kansalliskonventissa 21. elokuuta 1794 pitämässään puheessa, jossa hän rinnasti kristillisiä taideteoksia hävittäneiden jakobiiniradikaalien toiminnan vandaalien vuonna 455 suorittamaan Rooman ryöstöön.
Teoksia

Essai sur la régénération physique, morale, et politique des Juifs (1788)
Motion en faveur des Juifs (1789)
Observations nouvelles sur les Juifs, et spécialement sur ceux d’Allemagn (1806)
De la littérature des nègres (1808)
Histoire des sectes religieuses (1810)
Histoire des confesseurs des empereurs, des rois, et d’autres princes (1824)
Histoire du mariage des prêtres (1826)
Aiheesta muualla

Kuvia tai muita tiedostoja aiheesta Henri Grégoire Wikimedia Commonsissa
Henri, dit l'abbé Grégoire (ranskaksi) Encyclopédie Larousse
Hovimarsalkka (Venäjä)

Hovimarsalkka (ven. гофмаршал) oli Venäjän keisarillisessa hovissa toisen luokan hoviarvo, joka vastasi virka-arvojärjestyksen kolmatta luokkaa.
Marmon

Vuoden 1923 Marmon 34B.
Marmon oli vuosina 1902–1933 valmistettu yhdysvaltalainen automerkki. Walter ja Howard Marmon aloittivat autonvalmistuksen Indianapolisissa vuonna 1902. Marmon oli ylellinen ja arvostettu automerkki, jota käyttivät monet Euroopan kuninkaalliset edustusautonaan.
Marmon käytti jo varhain edistyksellistä tekniikkaa, kuten moottorin paineöljyvoitelua ja kahta sytystulppaa sylinteriä kohti. Marmon-autotehdas käytti runsaasti alumiinia valmistamissaan autoissa, mikä kevensi niitä ja siten paransi suorituskykyä.
Ensimmäisessä automallissa oli ilmajäähdytteinen V4-moottori, jossa oli kansiventtiilit. Marmon esitteli vuonna 1905 6-sylinterisen mallin ja 1907 V8-mallin, joka tuotti 60 hv eli 44 kW. Vuonna 1911 6-sylinterinen Marmon Wasp voitti Indianapolis 500 -autokilpailun. Sen jälkeen Marmon toi markkinoille 6-sylinterisen yli 9-litraisen moottorin.
Marmon Model 34 -mallia tuotettiin vuosina 1923–1927.
Vuonna 1930 Marmon esitteli 16-sylinterisen Sixteen-automallin, jossa oli 8-litran V16-moottori, ja tehoa 200 hv eli 147 kW (SAE). V16-mallin sarjatuotanto alkoi 1931. Marmon Sixteen ehti olla tuotannossa vain kaksi vuotta, sillä Marmon-autojen valmistus loppui vuonna 1933.
Automerkkiä toi Suomeen  Autokeskus Oy vuodesta 1926 alkaen. Marmon-autoja tuotiin Suomeen 1920–1930-luvuilla 36 kappaletta.
Aiheesta muualla

Suomalainen Marmon-autoa käsittelevä sivusto
Hovimestari (arvo)

Hovimestari on eri maissa käytössä ollut arvonimi.
saks. Hofmeister oli keskiaikaisissa saksalaisten ruhtinaitten hoveissa palvellut virkamies, joka hoiti hovin taloutta.
Arvonimi oli käytössä myös Tanskassa tansk. rigshovmester ja  Ruotsissa ruots. rikshofmästare tai hofmästare (hovmästare). Keskiajalla arvonimi oli käytössä myös Norjassa.
Ranskassa nimitys on maître d'hôtel.
Hel Looks

Hel Looks on verkkosivusto, joka esittelee valikoitua helsinkiläistä katutyyliä. Kuvia on otettu kadulla ja klubeilla kesästä 2005 lähtien. Vuonna 2014 Jokinen perusti San Franciscoon sisarsivusto SF Looksin ja vuonna 2017 New Yorkiin NYC Looksin.
Sivustoja ylläpitävät harrastuksenaan toimittaja-valokuvaaja Liisa Jokinen ja Sampo Karjalainen. Valokuvausharrastuksesta alkunsa saanut sivusto on laajennut valokuvanäyttelyksi asti. Idea sivustoon lähti mm. japanilaisista Fruits- ja Street-lehdistä.
Vuoden 2012 kunnallisvaalien alla Hel Looks -blogista tehtiin parodiasivusto nimeltä Per-looks, jossa on kuvia perussuomalaisten silloisista kunnallisvaaliehdokkaista.
Aiheesta muualla

Hel Looks
SF Looks
NYC Looks
Hamtaro

| Hamtaro |
| --- | --- |
とっとこハム太郎   (Tottoko Hamutarou)
Genre: komedia, lapset 
Manga
Tekijä: Kawai Ritsuko
Julkaisija: Shougakukan
Sarjajulkaisulehti: Gakunenshi
Ensimmäinen painatus: –
Kirjojen lukumäärä:  
TV-anime
Ohjaaja: Osamu Nabeshima
Studio: TMS
Lähetyskanavat: TV Tokyo, MTV3
Alkuperäinen lähetyskierros: 7.7.2000 – 31.3.2006
Jaksojen määrä: 296 
OVAt
 Tottoko Hamutaro: Hamutaro no Otanjoubi ~Mama wo Tazunete Sanzen Techitechi/Happy Birthday, Hamtaro!~  Tottoko Hamutaro: Hamuchanzu no Takara Sagashi Daisaku/Ham-Hams Ahoy!  Tottoko Hamutaro: Hamuchanzu to Niji no Kuni no Oujisama/Rainbow Rescue  Tottoko Hamutaro: Hamuchanzu no Mezase! Hamuhamu Kin Medal/Ham-Ham Games 
Elokuvat
 Hamu Hamu Rando Daibouken / Adventures in Ham-Ham Land  Hamu Hamu Hamu Maboroshi no Purincess / Princess of Vision  Hamu Hamu Guran Purin / Ham-Ham Grand Prix  Hamutaro to Fushigi no Oni no Ehon Tou / Hamtaro and the Mysterious Ogre's Picture Book Tower 
Pelit
 Tottoko Hamutaro (Game Boy Color)  Hamtaro: Ham-Hams Unite (Game Boy Advance)  Hamtaro: Ham-Ham Heartbreak (Game Boy Advance)  Hamtaro: Rainbow Rescue (Game Boy Advance)  Hamtaro: Ham-Ham Games (Game Boy Advance)  Hamtaro: Nazo Nazo Q (Nintendo DS) 
Hamtaro (とっとこハム太郎, Tottoko Hamutarou) on lapsille suunnattu animesarja, joka perustuu Kawai Ritsukon mangakirjoihin. Sarjan pääosassa on hamsteri Hamtaro.
Sivuhahmoina toimii valtaisa joukko hamstereita, jotka tunnetaan nimellä Ham-ham. Hamtaron omistaa tyttö nimeltä Laura Haruna. Ham-hameilla on tapana karata kotoa joka päivä heidän omistajiensa silmien välttäessä, tavatakseen muut Ham-hamit Bossin omistamalla Ham-ham-kerhotalolla.
Ham-hamit

Hamtaro on sarjan päähahmo. Hän on seikkailunhaluinen ja auttaa aina ystäviään, On paljon huhuja että Hamtaro pitäisi Bijousta mutta varsinaista todistetta siitä ei ole.
Boss on peltohamsteri, ja pitää siksi luonnosta enemmän kuin muut Ham-hamit. Hän on kaivanut maan alle Ham-hamien kerhotalon ja asuu siellä Snoozerin kanssa. Boss on ihastunut Bijouhun.
Oxnard on Hamtaron paras ystävä ja aikamoinen pelkuri. Hän kantaa aina mukanaan auringonkukansiementä joko käsissään tai korvassaan.
Bijou on muuttanut Ranskasta. Hän pitää hyvää huolta hiusnauhoistaan, joista hän on hyvin tarkka. Hän pitää Hamtarosta mutta hän on liian ujo kertoakseen tunteistaan Hamtarolle.
Pashmina pitää huolta Penelopesta. Hän rakastaa pinkkiä väriä ja pitää aina pinkkiä kaulahuivia. Howdy ja Dexter kilpailevat usein hänen huomiostaan, mutta Pashmina ei tunnu välittävän.
Penelope on kaikkein nuorin hamsteri. Hän ei osaa vielä edes sanoa muuta kuin "Ookwee". Hän pitää aina yllään keltaista kaapua, minkä takia Penelopen turkki ei näy.
Howdy siivoaa kerhotaloa ja kertoo usein mauttomia vitsejä väärillä hetkillä. Hän on Dexterin kanssa huonoissa väleissä, koska he molemmat kilpailevat Pashminan huomiosta.
Dexter on viisas ja kohtelias hamsteri. Hänellä on turkissaan silmälasien muotoiset kuvioinnit. Hän on Howdyn kanssa huonoissa väleissä, koska he molemmat kilpailevat Pashminan huomiosta.
Maxwell lukee paljon ja on hyvin viisas hamsteri. Hän on hiukan muita hamstereita pidempi ja hän on ihastunut Sandyyn.
Sandy on urheilullinen, voimistelua harrastava hamsteri. Hänellä on rusetti hännässään ja hän on ihastunut Maxwelliin.
Cappy on yksi nuorimmista hamstereista. Hän rakastaa hattuja ja keräilee niitä. Hän pitää yleensä päässään vihreää uimalakkiaan ja kattilaa, jonka alla hän lymyilee. Hän ihailee Bossia ja haluaisi itsekin tulla peltohamsteriksi.
Panda on kätevä käsistään. Hän harrastaa nikkarointia ja puutöitä. Useat Ham-ham-kerhotalon huonekaluista ovat Pandan rakentamia.
Stan on Sandyn veli. Hän flirttailee koko ajan muiden tyttöhamejen kanssa. Hänellä on hyvä musiikin taju ja hän osaa säveltää lauluja marakasseillaan. Hänellä on myös rullalauta.
Snoozer on hamsteri, josta ei tiedetä paljoa. Hän vain nukkuu; yöt päivät, kesät talvet. Eräänä aamuna kun Boss tuli uusien ystäviensä kanssa kerhotalolle he löysivät Snoozerin sieltä nukkumasta. Snoozer lausuu usein unissaan hyödyllisiä vinkkejä Ham-hameille.
Viisas Vanha-Ham on hamstereista vanhin. Hän on hyvin viisas ja kulkee kepin kanssa. Häneltä hamsterit kysyvät usein neuvoja. Vanha-Hamin muisti ei ole aina parhaimmillaan. Tyypillisiä tapahtumia ovat nimien unohtaminen ja äkillinen nukahtaminen.
Jingle on yksinäinen ja salaperäinen vaeltaja-ham. Hän kantaa aina kitaraansa mukana ja soittaa sitä usein. Hän myös lausuu runoja. Hänellä on possu nimeltään Herpertti.
Ääninäyttelijät > Japaninkieliset

| 0 | 1 | 2 |
| --- | --- | --- |
|   Kurumi Mamiya   | … |   Hamtaro   |
|   Kazusa Murai   | … |   Bijou   |
|   Rikako Aikawa   | … |   Oxnard, Brandy, Marian Haruna (Lauran äiti)   |
|   Kentarō Itō   | … |   Boss   |
|   Haruna Ikezawa   | … |   Laura Haruna, Sandy   |
|   Ai Uchikawa   | … |   Kana Iwata, Cappy   |
|   Rei Sakuma   | … |   Pashmina   |
|   Kaori Matoi   | … |   Penelope   |
|   Takako Honda   | … |   Maxwell   |
|   Kōki Miyata   | … |   Stan   |
|   Yū Sugimoto   | … |   Howdy, Snoozer   |
|   Chiiro Suzuki   | … |   Dexter   |
|   Yūko Saitō   | … |   Panda   |
|   Yū Asakawa   | … |   Jingle, Travis Kimura   |
|   Takkō Ishimori   | … |   Vanha-Ham   |
|   Hiroshi Isobe   | … |   Forrest Haruna (Lauran isä)   |
|   Chihiro Suzuki   | … |   Phillip Yoshi (opettaja)   |
|   Hiromi Ishikawa   | … |   Omar   |
Ääninäyttelijät > Englanninkieliset

| 0 | 1 | 2 |
| --- | --- | --- |
|   Chiara Zanni   | … |   Hamtaro   |
|   Chantal Strand   | … |   Bijou   |
|   Saffron Henderson   | … |   Oxnard   |
|   Ted Cole   | … |   Boss   |
|   Moneca Stori   | … |   Laura Haruna   |
|   Daniella Evangelista   | … |   Kana Iwata   |
|   Tabitha St. Germain   | … |   Pashmina   |
|   Jocelyne Loewen   | … |   Penelope   |
|   Brad Swaile   | … |   Maxwell   |
|   Brittney Wilson   | … |   Sandy   |
|   Michael Coleman   | … |   Stan   |
|   Paul Dobson   | … |   Howdy   |
|   Cathy Weseluck   | … |   Snoozer, Marian Haruna, Omar   |
|   Samuel Vincent   | … |   Dexter, Forrest Haruna   |
|   Ellen Kennedy   | … |   Cappy   |
|   Jillian Michaels   | … |   Panda   |
|   Terry Klassen   | … |   Jingle   |
|   Don Brown   | … |   Brandy, Vanha-Ham   |
|   Scott McNeil   | … |   Phillip Yoshi   |
Ääninäyttelijät > Suomenkieliset

Luettelossa on vain osa näyttelijöistä ja hahmoista.
| 0 | 1 | 2 |
| --- | --- | --- |
|   Kiti Kokkonen   | … |   Hamtaro   |
|   Pauliina Virta   | … |   Laura Haruna   |
|   Hannamaija Nikander   | … |   Oxnard   |
|   Iku Viitanen   | … |   Boss, Vanha-Ham   |
|   Elise Langenoja   | … |   Pashmina, Cappy, Omar, Maria   |
|   Markus Blom   | … |   Maxwell, Stan   |
|   Joonas Suominen   | … |   Howdy   |
|   Saku Mäkynen   | … |   Dexter   |
|   Bruno Lähteenmäki   | … |   Phillip Yoshi (alkupään jaksoissa), Tommi (Travis) Kimura   |
|   Jari Salo   | … |   alkutunnuslaulu   |
Ensimmäisen tuotantokauden jaksot

Suomessa sarjaa näytettiin ainoastaan ensimmäisen tuotantokauden verran. Suluissa on jaksojen ensimmäiset esityspäivät Suomessa.
Hamtaro (DVD) / Uudet ystävät (TV) (23. lokakuuta 2004)
Kerhotaloa rakentamassa (DVD) / Piilopaikka (TV) (30. lokakuuta 2004)
Kutsu kaikille Ham-Hameille (DVD) / Täydet pisteet (TV) (6. marraskuuta 2004)
Tule käymään Bijou! (DVD) / Bijoun vierailu (TV) (13. marraskuuta 2004)
Sokeritimantit (20. marraskuuta 2004)
Ensi kertaa rannalla (DVD) / Rantaelämää (TV) (27. marraskuuta 2004)
Kesäfestivaalit (DVD) / Festivaalit (TV) (4. joulukuuta 2004)
Auringonkukkaniityt (11. joulukuuta 2004)
Paljon melua koulusta (18. joulukuuta 2004)
Jingle, vaeltaja (25. joulukuuta 2004)
Viisas, vanha ham (1. tammikuuta 2005)
Bijou vaarassa! (8. tammikuuta 2005)
Saanko luvan Sandy? (15. tammikuuta 2005)
Sandyn veljeä etsimässä (22. tammikuuta 2005)
Bijoun hiusnauha (29. tammikuuta 2005)
Parane pian Laura (5. helmikuuta 2005)
Hamtaro, Etsivä (12. helmikuuta 2005)
Lasikenkä (19. helmikuuta 2005)
Pandan huvipuisto (26. helmikuuta 2005)
Snoozerin mysteeri (12. maaliskuuta 2005)
Rohkeutta Cappy! (19. maaliskuuta 2005)
Pashminan lahja (26. maaliskuuta 2005)
Maxwellin suuri skuuppi (2. huhtikuuta 2005)
Hamtaro, tule kotiin! (9. huhtikuuta 2005)
Hyvää joulua! (16. huhtikuuta 2005)
Urhean Hamtaron tarina (23. huhtikuuta 2005)
+ elokuva: Seikkailu Ham-ham maassa.
Aiheesta muualla

Wikimedia Commonsissa on kuvia tai muita tiedostoja aiheesta .
Hamtaro Paradise – fanisivusto (arkistoitu)
TV-sarjan viralliset sivut (englanniksi) (arkistoitu)
Hela (täsmennyssivu)

Hela tarkoittaa esimerkiksi seuraavia:
hela, puukon metalliosa tai muu pienmetalliosa
Hela, maakunta Papua-Uudessa-Guineassa
Hela-Kiekko, kauhavalainen jääurheilun erikoisseura
Helan hiekkakynnäs, nyk. Helin niemimaa, niemi Puolassa
SMS Hela, Saksan keisarikunnan laivaston kevyt risteilijä
699 Hela, asteroidi
Hela, asgardilainen kuoleman jumalatar ja superroisto Marvel Comicsin sarjakuvissa
HeLa-solut, alkuaan Henrietta Lacksin syöpäsoluista saatu, biologian tutkimuksessa käytetty solulinja
Henkilöstöala Hela, henkilöstöä vuokraavien ja muita henkilöstöpalveluita tarjoavien yritysten työnantaja- ja toimialaliitto.
Sukunimi

Anneli Hela (s. 1934), pituushyppääjä
Heikki Hela (s. 1964), muusikko ja näyttelijä
Ilmo Hela (1915–1976), merentutkimuslaitoksen ylijohtaja
Kaisa Hela (s. 1977)), näyttelijä
Martti Hela (1890–1965), opettaja ja säveltäjä
Viljo Hela, Roland af Hällströmin (1905–1956) salanimi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hela”, voi hakea sivunnimihaulla, laajalla sivunnimihaulla tai tekstihaulla.
Heidi Kyrö

Heidi Kyrö
Heidi Johanna Kyrö (s. 8. tammikuuta 1978 Kemi) on laulaja, viihdeartisti ja radiojuontaja. Kyrön ura lähti nousukiitoon, kun hän sijoittui toiseksi 15-vuotiaana Seinäjoen Tangomarkkinoilla vuonna 1993.
Kyrö toimii konserttien ja erilaisten kokoonpanojen solistina pop-, rock- ja bilekeikoilla. Hän esiintyy akustisesti kitaristin tai pianistin kanssa duona tai 10-miehisen orkesterin kanssa. Hän on työskennellyt erilaisissa tapahtumissa kuten YK:n tilaisuuksissa. Kyrö on tuttu dubbauksista, sillä hän on esiintynyt ääninäyttelijänä esimerkiksi Walt Disney -elokuvissa. Hän on myös toiminut musikaalitähtenä eri produktioissa ja lukenut peräpohjolan murteella äänikirjoja.
Heidi Kyröllä on oma laulustudio, jossa opetetaan kevyen musiikin laulamista harrastajille, rock-muusikoille ja näyttelijöille. Kyrö on naimisissa ja asuu nykyisin Hämeenlinnassa. Hänellä on yksi lapsi.
Diskografia > Albumit

Heidi Kyrö (1994, kultalevy)
Tykkään susta (1995, kultalevy)
Rakkauden palapeli (1996, kultalevy)
Parhaat (1997)
Tuut mua rakastamaan (1998, kultalevy)
Portti sydämeen (1999)
Teit sen taas (2001)
Sinä, minä, hän - Kaikki parhaat (2004)
Irtiotto (2006)
Maja (syyskuu 2011)
Diskografia > Singlet

Ensisingle 1993 Souvareiden kanssa
Sun Suomineitos oon (1994)
Joulu josta uneksin (1998)
Murheellisia aamuja (Pop'n Roll -sävellyskilpailun voittajasävelmä, Heidi Kyrön levytys, 2012)
Seurapiirinaiset (maaliskuu 2010)
Tokyo metro (syyskuu 2010)
Maja (huhtikuu 2011)
Sielu lentää levoton (heinäkuu 2011)
Uutta, vanhaa - ja jotain sinistä (maxi-single, 2013)
James Bond (tammikuu 2015)
Leikkipuistossa (syyskuu 2015)
Lumiukko (marraskuu 2015)
Hienot päivät (elokuu 2018)
Long Train Runnin', Hooray Hooray It's A Holi-Holiday, Eternal Flame, Swäg, You Know My Name (helmikuu ja maaliskuu 2019, Tähdet, tähdet)
Loppuelämä (helmikuu 2020)
Onks tässä tilaa (2022)
Pelkään (2022)
Diskografia > Kappaleet muilla albumeilla

Tangomarkkinat VI -kokoelma LP (1993)
Diskografia > Musiikkivideot

Lumiukko (ohjaaja: Miika Hakala)
Leikkipuistossa (ohjaaja: Miika Hakala)
James Bond (ohjaaja: Miika Hakala)
Tiibetin hiekkaa (ohjaaja: Miika Hakala)
Hienot päivät (ohjaaja: Toni Helaakoski)
Loppuelämä
Onks tässä tilaa
Pelkään
Kilpailut ja tunnustukset

Tangoprinsessa 1993
Syksyn Sävel -finaali 1993 (2. sija, ”Mä miksi lähtenyt en silloin”)
Syksyn Sävel -finaali 1994 (”Faksaa mulle”)
Sauli Lehtosen rahaston stipendi 1997
Tuut mua rakastamaan, valittiin Kuukauden levyksi tammikuussa 1998
Cover-Euroviisujen voitto Etelä-Afrikassa 1998 (”Päivänvaloon”)
Muita projekteja

Peacockin/UIT:n Tanssitaanko ensin? -revyy 1999.
Irene Molloyn toinen naispäärooli Hello Dolly -musikaalissa Heinolan kesäteatterissa kesällä 2002.
Mukana Kuuloliiton ravintolakampanjassa Älä kuule onnesi ohi.
Vuonna 2012 Kyrö osallistui Energiaperhe-kilpailuun.
Vuonna 2017 hän aloitti Radio Suomen Hämeenlinnan aamujuontajana.
Vuonna 2018 Kyrö toimi Seinäjoen Tangomarkkinoiden tuomarina.
Vuonna 2019 Heidi Kyrö oli yksi MTV3:n Tähdet, tähdet -ohjelman kilpailijoista. Hän pääsi loppusuoralle ja sijoittui kisassa neljänneksi.
Innokkaana hiihtäjänä Kyrö toimi talvella 2022 Suomen Ladun hiihtolähettiläänä. Yhteistyö jatkui myös talvella 2023.
Aiheesta muualla

Kuvia tai muita tiedostoja aiheesta Heidi Kyrö Wikimedia Commonsissa
Heidi Kyrön viralliset kotisivut
Heidin Laulustudio
Suomen Mediamusiikki Oy:n sivu (Arkistoitu – Internet Archive)
Heidi Kyrö Internet Movie Databasessa. (englanniksi)
Fenno- Suomen äänitearkisto
Masuuni Brunou

| Masuuni Brunou Juankosken tehtaan ja työväen museo |
| --- | --- |
 Masuuni Brunou -museon sisäänkäynti.
Tyyppi:  Museo 
Sijainti:  Juankoskentie 9, 73500 Juankoski (Juankoski, Kuopio)
Perustettu:  1991
Kotisivut:  Masuuni Brunou, Juankosken tehtaan ja työväen museo
Koordinaatit:  63.0673°N, 28.3378°E
 fiMasuuni Brunou Juankosken tehtaan ja työväen museo 
  
Masuuni Brunou, Juankosken tehtaan ja työväen museo on Juankosken teollisuushistoriasta kertova museo. Museo sijaitsee entisessä masuuni- eli sulattorakennuksessa Juankosken keskustaajamassa, keskellä ruukkialuetta (katuosoite lähteestä riippuen Juankoskentie 9 tai Juankoskentie 7b). Museon ylläpitäjänä on Juankosken Kulttuurihistoriallinen Seura.
Museossa on teollisuushistoriaan keskittyvä perusnäyttely. Lisäksi on vaihtuvia näyttelyitä erilaisista teemoista ja niissä näytetään paljon valokuvia. Esimerkiksi vuonna 2015 avattu ”Jussista Juiceksi – Juankoskelta Tampereelle” -teemanäyttely kertoo Juankoskella syntyneestä Juice Leskisestä.
Historia

Vuonna 1746 heinäkuussa Brynolf Brunou osakkaineen sai luvan perustaa rautaruukin ''Juvankosken varrelle''. Strömsdalsbruk oli järvimalmia käyttävistä tehtaista ensimmäinen Suomessa. Ensimmäiset vuodet olivat vaikeuksien ja omistajavaihdosten aikaa. Vuodesta  1851 alkaen venäläinen Ponomarev-omistajasuku omisti tehtaan ja sai sen kukoistamaan. 1900-luvulla ruukin omisti Anton von Alfhan, jonka aikana alkoi tuotantosuunnan muutos puuhiomoksi ja kartonkitehtaaksi. Alfhanin aikaan tuli myös kaksi tenniskenttää.
Kun masuunin tuotanto lopetettiin vuonna 1910, rakennuksen sisätilat muutettiin varastoksi. Vuonna 1990 perustettu Juankosken Kulttuurihistoriallinen Seura aloitti rakennuksen remontoimisen museoksi. Museon avajaiset olivat toukokuussa 1991. Museo on saanut nimensä Brynolf Brunoun mukaan, joka oli yksi tehtaan perustajista.
Aukioloajat

Museo on avoin kesäaikaan säännöllisesti kesäkuun puolesta välistä elokuun puoleen väliin. Muina aikoina tilauksesta.
Hel (kaupunki)

| Hel |
| --- | --- |

 lippu:  vaakuna
 Kaupunki sijaitsee Helin niemimaan kärjessä
 Hel
 Koordinaatit: 54°36′42″N, 18°48′29″E 
Valtio:  Puola
Voivodikunta:  Pommerin voivodikunta
Piirikunta:  Puck
Pinta-ala:  
 – Kokonaispinta-ala:  21,72 km²
Väkiluku (2015):  3 594
 – Väestötiheys:  165 as./km²
Aikavyöhyke:  UTC+1
 – Kesäaika:  UTC+2
 
 www.hel.eu 
Infobox OKVirheellinen NIMI-arvo: 
Hel on kaupunki Pommerin voivodikunnassa Pohjois-Puolassa. Kaupunki sijaitsee Helin niemimaan kärjessä Itämeren rannikolla. Kaupungin asukasluku oli 3 594 vuonna 2015.
Aiheesta muualla

Kuvia tai muita tiedostoja aiheesta Hel Wikimedia Commonsissa
Matkaopas aiheesta Hel Wikivoyagessa (englanniksi)
Maria Goretti

| Pyhä Maria Teresa Goretti |
| --- | --- |
 1929
Henkilötiedot
Syntynyt: 16. lokakuuta 1890 Corinaldo, Marche, Italian kuningaskunta
Kuollut: 6. heinäkuuta 1902 Nettuno, Lazio, Italian kuningaskunta
Kansalaisuus:  italialainen
Vanhemmat:  Luigi Goretti ja Assunta Carlini
Pyhä Maria Teresa Goretti (16. lokakuuta 1890 Corinaldo – 6. heinäkuuta 1902 Nettuno) oli roomalaiskatolinen italialainen lapsipyhimys, neitsyt ja marttyyri. Goretti on köyhtymisen, köyhyyden, lasten, tyttöjen, vanhempien menetyksen, marttyyrien, raiskausten uhrien ja nuorten ihmisten suojeluspyhimys. Pyhän Marian tiedetään kuolleen puukotuksesta saamiinsa haavoihin, kun hän vastusteli miestä, joka yritti pakottaa hänet seksiin, antaen kuitenkin tälle anteeksi ennen kuolemaansa. Hänen kerrotaan tehneen suunnilleen 40 ihmettä kuolemansa jälkeen ja ilmestyneen puukottajalleen, joka rupesi myöhemmin maallikkofransiskaaniksi. Paavi Pius XII julisti Gorettin autuaaksi 27. huhtikuuta 1947 ja pyhimykseksi 24. kesäkuuta 1950. Maria on katolisen kirkon nuorin kanonisoitu pyhimys, hänen muistopäiväänsä vietetään 6. heinäkuuta eli hänen kuolinpäivänään ja häntä voidaan muistaa jo vuonna 590 käytetyssä Kaikkien pyhien litaniassa. Hänen pyhäinjäännöksensä on mm. Helsingin Pyhän Marian kirkon vanhassa alttarissa. Pyhä Maria eli paavi Leo XIII:n hallituskaudella.
Elämä

Pyhä Maria Goretti syntyi 16. lokakuuta 1890 Luigi Goretin ja Assunta Carlinin köyhään talonpoikaisperheeseen ja kastettiin 17. lokakuuta 1890 Maria Teresaksi. Hän vietti lapsuutensa auttaen äitiään kotitöissä, joka aviomiehensä kuoltua malariaan joutui kamppailemaan lastensa ruokkimisessa. Marian osaksi tuli kasvattaa viittä sisarustaan äidin tehdessä töitä pelloilla ja tyttö joutui myös laittamaan ruokaa ja siivoamaan naapureilleen Serenelleille. Lopulta 20-vuotias Alessandro Serenelli alkoi lähennellä pyhää Gorettia, mikä kehittyi 5. heinäkuuta 1902 yritykseksi raiskata tyttö, jonka vastustelusta johtuen mies puukotti tätä ainakin 14 kertaa ja pakeni. Perheen löydettyä tytön tämä vietiin sairaalaan Nettunoon, jossa hän joutui leikkaukseen ilman anestesiaa. Kirurgi ei kuitenkaan onnistunut pelastamaan pyhää Gorettia, joka kuoli 6. heinäkuuta 1902 ja haudattiin 8. heinäkuuta Nettunon hautausmaalle.